<classify> Kiwango hicho cha ada kimetangazwa jana Jijini Dar es Salaam na Mwenyekiti wa Kamati ya Uchaguzi ya TFF, Wakili msomi, Revocatus Kuuli alipozungumza na waandishi wa habari kuhusu uchaguzi huo. Anayegombea urais fomu itatolewa kwa ada ya sh 500,000, Makamu wa rais sh 300,000 na Wajumbe wa Kamati ya Utendaji sh 200,000, alisema Kuuli.Pia Wakili Kuuli alizitaja sifa za mgombea wa urais na makamu wa rais TFF kuwa ni digrii moja, mwenye utu na uwezo wa kuiwakilisha TFF ndani na nje ya nchi. Sifa nyingine za jumla ni kuwa Mtanzania, mwenye elimu ya kidato cha nne, uzoefu katika uendeshajiwa soka kwa miaka mitano, awe na umri angalau miaka 25. Pia mgombea anatakiwa asiwe na hatia yoyote ya kosa la jinai au kifungo kisicho na mbadala wa faini, awe amewahi kuwa mchezaji wa soka, kocha, refa au kushiriki uendeshaji wa mpira wa miguu katika ngazi ya mkoa au daraja la kwanza.Alizitaja nafasi zinazogombewa kuwa ni ya rais, makamu wa rais na wajumbe 13 wanaowakilisha kanda 13 na mchakato wa uchaguzi utabandikwa kwenye mbao za matangazo kuanzia kesho ili uwe wazi. Fomu za kuomba uongozi zitaanza kutolewa Juni 16 na mwisho wa kurudisha ni Juni 20 na zitakuwa zinapatikana Ofisi za TFF, Ilala na katika tovuti ambayo ni alisema Wakili Kuuli.Wakili Kuuli alisema Juni 21-23 kutafanyika kikao cha mchujo wa awali wa wagombea na watawaandikia barua za kuwajulisha juu ya mchujo wa awali kabla ya Juni 24-25 kuchapisha na kubandika orodha ya awali ya wagombea waliopita. Alisema muda wa kuweka pingamizi ni Juni 26-28 na pingamizi zinatakiwa kuwekwa na wagombea pekee na Juni 29 hadi Julai Mosi watapitia pingamizi zote na kisha kufanya usaili wa wagombea.Alisema kamati ya uchaguzi itatangaza matokeo ya awali ya usaili Julai 2-3 na Sekretarieti itawasilisha masuala ya kimaadili kwa Kamati ya Maadili Julai 4-6. Alisema wagombea watakuwa na fursa ya kukata rufaa kwa masuala ya kimaadili kwenye Kamati ya Rufaa ya Maadili ya TFF baada ya Kamati hiyo kutangaza matokeo ya uamuzi wake Julai 15-17.Alisema kamati ya rufaa ya uchaguzi ya TFF itasikiliza rufaa Julai 29 hadi Agosti 4 na orodha ya mwisho ya wagombea itatangazwa Agosti 5-8 na kampeni kwa wagombea wote zitaanza Agosti 7-11. Wakili Kuuli alisema watashirikiana na Taasisi ya Kuzuia na Kupambana na rushwa TAKUKURU kudhibiti rushwa kwa wagombea na wahalifu watashitakiwa.  <topic>: michezo 